25.5.2023.
LV
Eiropas Savienības Oficiālais Vēstnesis
L 137/61
142.
Lai secinātu, ka atbalsts palīdz paaugstināt pētniecības, izstrādes un inovācijas līmeni Savienībā, Komisija ņems vērā ne tikai uzņēmuma veiktās pētniecības, izstrādes un inovācijas neto pieaugumu, bet arī atbalsta ieguldījumu kopējo pētniecības, izstrādes un inovācijas tēriņu pieaugumā attiecīgajā nozarē, pārrobežu pētniecības, izstrādes un inovācijas darbību pieaugumā Savienībā, kā arī Savienības stāvokļa uzlabošanu attiecībā uz pētniecību, izstrādi un inovāciju starptautiskajā kontekstā.
Labvēlīgi tiks vērtēti atbalsta pasākumi, attiecībā uz kuriem ir iecerēts publiski pieejams ex post izvērtējums par to sniegto pozitīvo ietekmi.
3.2.6.2.
Atb al s ta p o zi tī v ā s u n n egatīv ās iete kmes sa mē roša na
143.
Visbeidzot, Komisija konstatēto atbalsta pasākuma negatīvo ietekmi konkurences izkropļojumu ziņā un dalībvalstu savstarpējās tirdzniecības ietekmējuma ziņā (skatīt 3.2.1.–3.2.5. sadaļu) samēros ar plānotā atbalsta pozitīvo ietekmi (skatīt 3.2.6.1. sadaļu) uz saimniecisko darbību attīstību un Savienības ekonomiku vai sabiedrību, vai abām, un secinās, ka atbalsta pasākums ir saderīgs ar iekšējo tirgu tikai tad, ja pozitīvā ietekme atsver negatīvo ietekmi.
144.
Gadījumos, kad ierosinātais atbalsta pasākums nespēj pienācīgi un samērīgi novērst skaidri konstatēto tirgus nepilnību, negatīvā kropļojošā ietekme uz konkurenci pārsvarā būs lielāka nekā pasākuma pozitīvā ietekme, tādēļ Komisija, visticamāk, secinās, ka ierosinātais atbalsta pasākums nav saderīgs ar iekšējo tirgu.
145.
Noteiktu atbalsta shēmu kategoriju kopējam samēram var noteikt prasību veikt ex post izvērtējumu, kā minēts 4. sadaļā.
Šādos gadījumos Komisija var ierobežot šo shēmu darbības ilgumu uz periodu līdz četriem gadiem vai mazāk ar iespēju pēc tam paziņot par to darbības ilguma pagarināšanu.
4.
Izvērtēšana
146.
Lai vēl spēcīgāk ierobežotu konkurences un tirdzniecības izkropļošanu, Komisija var prasīt, lai 147. punktā minētajām atbalsta shēmām tiktu veikts ex post izvērtējums.
Izvērtētas tiks tās shēmas, kurām ir īpaši liels potenciāls radīt konkurences izkropļojums, t. i., shēmas, kas varētu būtiski ierobežot vai izkropļot konkurenci, ja to īstenošana netiktu laikus pārskatīta.
147.
Ex post izvērtējums var tikt prasīts par atbalsta shēmām ar lielu budžetu vai oriģinālām iezīmēm vai shēmām tirgos, kuros ir paredzamas būtiskas komerciālās, tehnoloģiju vai regulatīvās izmaiņas.
Izvērtējums vienmēr tiks prasīts par shēmām, kurās valsts atbalsta budžets vai iegrāmatotie izdevumi pārsniedz 150 miljonus EUR jebkurā gadā vai 750 miljonus EUR kopējā darbības periodā, t. i., periodā, kurā darbojusies konkrētā shēma un iespējamā iepriekšējā shēma ar līdzīgu mērķi un ģeogrāfisko tvērumu, sākot no 2022. gada 1. janvāra.
Ņemot vērā izvērtēšanas mērķus un lai neuzliktu nesamērīgu slogu dalībvalstīm, ex post izvērtējumus var prasīt tikai par tām atbalsta shēmām, kuru kopējais darbības periods pārsniedz trīs gadus, skaitot no 2022. gada 1. janvāra.
148.
Ex post izvērtējumu var neprasīt par tādu atbalsta shēmu, kas ir tieša pēctece iepriekšējai shēmai ar līdzīgu mērķi un ģeogrāfisko tvērumu, par kuru ir veikta izvērtēšana, iesniegts galīgais izvērtējuma ziņojums, kas atbilst Komisijas apstiprinātajam izvērtēšanas plānam, un par kuru nav izdarīti nekādi negatīvi konstatējumi.
Gadījumā, ja shēmas galīgais izvērtējuma ziņojums neatbilst apstiprinātajam izvērtēšanas plānam, shēma ir nekavējoties jāaptur.
149.
Izvērtējuma mērķim jābūt pārliecināties, ka ir īstenojušies shēmas saderības pamatā esošie pieņēmumi un nosacījumi, it īpaši atbalsta pasākuma nepieciešamība un iedarbīgums, ņemot vērā tā vispārīgos un konkrētos mērķus.
Būtu jānovērtē arī shēmas ietekme uz konkurenci un tirdzniecību.